VENDIM
Nr. 640, datë 2.10.2019
PËR PËRCAKTIMIN E AUTORITETIT PËRGJEGJËS PËR VLERËSIMIN E CILËSISË SË OFRIMIT TË SHËRBIMIT DHE TË REZULTATEVE NË PUNË
Në mbështetje të nenit 100 të Kushtetutës dhe të pikës 4, të nenit 34, të ligjit nr. 13/2016, “Për mënyrën e ofrimit të shërbimeve publike në sportel në Republikën e Shqipërisë”, me propozimin e zëvendëskryeministrit, Këshilli i Ministrave

VENDOSI:
1. Autoriteti përgjegjës për vlerësimin e cilësisë së ofrimit të shërbimit dhe të rezultateve në punë, në kuptim të pikës 4, të nenit 34, të ligjit nr. 13/2016, “Për mënyrën e ofrimit në sportel të shërbimeve publike në Republikën e Shqipërisë”, është Agjencia e Ofrimit të Shërbimeve Publike të Integruara (ADISA).
2. Ngarkohet Agjencia e Ofrimit të Shërbimeve Publike të Integruara (ADISA) për zbatimin e këtij vendimi. 

Ky vendim hyn në fuqi pas botimit në Fletoren Zyrtare.

